stanford-oval/wikipedia huggingface dataset:
גאי הנרי (שחקן)
ביוגרפיה > טלוויזיה

ב-1987 הופיע אנרי בפרק "Rumpole and the Official Secret" בעונה הרביעית של הסדרה "רמפול". בתחילת שנות התשעים של המאה העשרים שיחק בתפקיד ד"ר וולפורגיס השטני ב-"The Vault of Horror", סרט טלוויזיה של ה-BBC לחג ליל כל הקדושים. הנרי הגיש סדרה של סרטי אימה ב"עונת סרטי האימה של לילות שישי" של ערוץ BBC One, עם טקסט שכתב הסופר והיסטוריון הקולנוע קים ניומן. ב-1996 הופיע הנרי בסדרה הלימודית "Look and Read: Spywatch". עוד באותה שנה שיחק בסרט הטלוויזיה "אמה" עיבוד של ה-BBC לרומן באותו שם מאת ג'יין אוסטן. ב-1998 הופיע בתפקיד אורח באופרת הסבון הרפואית "Peak Practice" ובשני פרקים בסדרה "הגרנד".
ב-2001 שיחק הנרי בארבעה פרקים בסדרה הרפואית "רופאים".
לעיתים קרובות לוהק הנרי לתפקיד קושר קשר או עובד ציבור מקיאווליסטי כגון בסרט "Fields of Gold" מ-2002, ובפרק בסדרה "המלחמה של פויל". ב-2004 שיחק בתפקיד ראשי בסרט הדוקומנטרי "מי הרג את תומאס בקט?". בהמשך גילם את המפתה במחזה "רצח בקתדרלה" מאת טי אס אליוט העוסק באותו נושא. ב-2004 גילם דמות של סנדלר בסרט הטלוויזיה "שרלוק הולמס ותעלומת גרבי המשי". ב-2001 הופיע בתפקיד קורפורל לודוביק בטרילוגיה "חרב של כבוד" מאת אוולין וו לצדו של דניאל קרייג.
ב-2005 הופיע הנרי בדרמה "קולדיץ" של ITV, ושיחק בפרקים אחדים של הסדרה "ניצבים", בה הופיע גם בעונה השנייה. הוא שיחק בתפקיד קטן בדרמה של ITV "משפט ועונש". תפקידו העיקרי באותה שנה הייתה בדמות קסיוס (גרסה בדיונית של גאיוס קסיוס לונגינוס) בשני פרקים בעונה הראשונה של הסדרה "רומא". ב-2007 חזר וגילם את הדמות בעונה השנייה, עד מותו בקרב פיליפי בפרק "פיליפי".
ב-2006 גילם דמות של עורך דין בפרק בסדרה "רציחות במידסומר". עוד שיחק לצדו של מייקל שין במחזה הטלוויזיוני "Kenneth Williams: Fantabulosa!", והופיע בפרקים אחדים בסדרה "The Chase". ב-2007 שיחק בתפקיד שגריר באו"ם בדרמה "The Trial of Tony Blair", והופיע בפרק בעונה השנייה של הסדרה "מלון בבילון". עוד ב-2007 גילם את דמותו של המחזאי נואל קאוורד בתסכית רדיופוני "The Master and Mrs Tucker" מאת רוי אפס, על החברות בין קאוורד לאדית נסביט (בגילומה של אן בל).
ב-2008 הופיע הנרי במיני-סדרה "ג'ון אדמס" של רשת HBO בתפקיד ג'ונתן סיוול התובע הכללי של מסצ'וסטס, בתפקיד מר קולינס במיני-סדרה "אבודה בעולמה של ג'יין אוסטן", ובפרק בסדרת הריגול "ספוקס".
ב-2009 הופיע בסרט הטלוויזיה "מרגרט" ובפרק בסדרה "לואיס". עוד שיחק בפרקים אחדים בסדרה הקומית "ניצבים" של ריקי ג'רווייס בתפקיד עורך של ערוץ BBC Comedy.
ב-2010 שיחק בתפקיד עורך דין בפרק בסדרה "צוות IT".
באוקטובר 2010 הצטרף לסדרת הדרמה "הולבי סיטי" בתפקיד המנתח הנריק הנסן, אותו גילם במשך שלוש שנים עד לעזיבתו ב-2013. באוקטובר 2014 הוכרז שהוא יחזור לשחק בסדרה "הולבי סיטי".
באוקטובר 2014 הופיע בתפקיד מפקח בדרמה של ה-BBC "גן החיות שלנו".
בינואר 2015 הופיע הנרי בתפקיד המהפנט ארתור ולקין בפרק "The Invisible Man" בסדרה "האב בראון של ה-BBC.
באוקטובר 2016 שיחק בתפקיד מר מרת'ווייט במיני-סדרה "אבן הירח".
בנובמבר 2017 הופיע בתפקיד דיקן וסטמינסטר בעונה השנייה של הסדרה "תולדות פרנקנשטיין".
ביוגרפיה > קולנוע

בקולנוע הופיע הנרי בסרט "בארץ אחרת" לצדו של רופרט אוורט, "ליידי ג'יין", סרטו של טוני פלמר "England, My England", סרטו של סטיבן פריי משנת 2003 "צעירים יפים ומבריקים" בתפקיד ארצ'י שוורט, בסרט "ונדטה" בדמות קונרד הייר, בסרט "שאלת הפתיחה" בתפקיד פרופסור באוניברסיטה, בסרט " Expresso", ובתפקיד פיוס ת'יקנס בשני חלקי הסרט "הארי פוטר ואוצרות המוות".
ב-2014 הופיע בסרט הקצר עטור השבחים "Done In".
ב-2016 שיחק הנרי בסרט "רוג אחת: סיפור מלחמת הכוכבים" וגילם את דמותו של גראנד מוף טארקין. באמצעות אפקטים מיוחדים ב-CGI הולבשה על דמותו פניו של השחקן פיטר קושינג, שגילם את הדמות בעבר ונפטר ב-1994.
הערות שוליים

↑  Harvey-Ball, Thom (1 בפברואר 2015). "Chapel Lane Theatre Company - About Us". {{cite news}}:  (עזרה)
↑  Michael Billington (17 באפריל 2009). "Theatre review: Hay Fever, Chichester Festival". London: The Guardian. נבדק ב-9 ביולי 2013. {{cite news}}:  (עזרה)
↑  "BBC Radio 4 – Afternoon Drama, The Master and Mrs Tucker". bbc.co.uk. 4 במאי 2007. נבדק ב-9 ביולי 2013. {{cite web}}:  (עזרה)
↑  "Holby City reveals three returnees". digitalspy.co.uk. 30 באוקטובר 2014. נבדק ב-22 בדצמבר 2016. {{cite web}}:  (עזרה)
↑  Fullerton, Huw (23 בדצמבר 2016). "Rogue One spoiler: how they used digital effects to bring back an original Star Wars actor". Radio Times. נבדק ב-27 בדצמבר 2016. {{cite web}}:  (עזרה)
| --- | --- |
בקרת זהויות :  NLI: 987007334898205171  ISNI: 0000 0003 7199 3954  LCCN: no2008152156  VIAF: 14596195   WorldCat (עם VIAF): 14596195
מכבי טמרה

סמל הקבוצה עד שנות ה-90
מכבי עירוני טמרה (או מכבי טמרה; בערבית: مكابي طمرة) היא קבוצת כדורגל ישראלית מהעיר טמרה, המתמודדת בליגה ב'. צבעי התלבושת של הקבוצה הם צהוב ושחור.
היסטוריה

מכבי טמרה שיחקה במרבית שנותיה בליגות הנמוכות. בסוף עונת 1983–1984 העפילה לליגה א' לאחר ניצחון 1-3 במשחקי המבחן מול הפועל בני עכו. בעונת 1987–1988 הצליחה הקבוצה לרשום היסטוריה, כאשר עלתה לראשונה בתולדותיה לליגה הארצית, אז הליגה השנייה בישראל.
הקבוצה שיחקה שנתיים בליגה הארצית, והיא נשרה בעונת 1989–1990 חזרה לליגה א', לאחר שלקבוצה היה חסר שער אחד בלבד כדי לשרוד בליגה הארצית. באותה עונה, הקבוצה הפסידה למכבי עירוני אשדוד (שהחליפה אותה בליגה הארצית) 1-0 במשחקי המבחן.
בשנת 1992 נשרה הקבוצה לליגה ב' בגלל יחס שערים פחות טוב מהקבוצה שדורגה מקום אחד לפניה, אך הקבוצה השכילה לחזור לליגה א' בתום עונה אחת.
בשנת 2006 שוב נשרה הקבוצה לליגה ב'. כמו בשתי הירידות הקודמות גם הפעם הקבוצה נשרה בגלל יחס שערים פחות טוב מזה של הקבוצה שדורגה מקום אחד לפניה, אך הקבוצה הצליחה לחזור בחלוף שנתיים לליגה א'. בשנת 2012 שוב ירדה הקבוצה לליגה ב' ובחלוף שנתיים נוספות צנחה הקבוצה לליגה ג'.
בשנת 2018, אחרי 4 שנים בליגה ג', חזרה מכבי טמרה לליגה ב' לאחר שסיימה ראשונה בליגה ג' מחוז גליל תחתון. בעונה שלאחר מכן העפילה לליגה א', אליה חזרה אחרי 7 שנים.
בשנת 2023 נשרה מכבי טמרה חזרה לליגה ב' אחרי 4 שנים רצופות בהן שיחקה בליגה א'.
ביולי 2020 אושר פרויקט של אצטדיון עירוני חדש לקבוצה בתכנון א.ב. מתכננים שיוקם בצפון העיר ויכיל כ-10,000 מקומות לצד מגרשי אימונים וקטרגל.
הערות שוליים

↑  מברוק, מכבי טמרה, בעיתון חדשות הספורט (עמוד 8) 17 ביוני 1984
יום היווסדות הרפובליקה

| --- | --- |

 מדינה:  קוריאה הצפונית 
 סוג:  חג ציבורי 
 סיבה:  הקמת מדינה 
 מועד
 תאריך התחלה:  9 בספטמבר
 תאריך סיום:  9 בספטמבר
 
סמל קוריאה הצפונית
יום היווסדות הרפובליקה (בקוריאנית: 인민정권 창건일) הוא יום העצמאות והחג הלאומי של הרפובליקה הדמוקרטית העממית של קוריאה (קוריאה הצפונית), אשר נחגג מדי שנה ב-9 בספטמבר.
יום היווסדות הרפובליקה הוא אחד מהמועדים החשובים ביותר בלוח השנה הצפון קוריאני, יחד עם יום השמש (יום הולדתו של קים איל-סונג), יום הכוכב הנוצץ (יום הולדתו של קים ג'ונג-איל) ויום היווסדות המפלגה.
היסטוריה

בעקבות כניעת האימפריה היפנית ב-1945, ושחרור חצי האי הקוריאני על ידי ברית המועצות וארצות הברית, הוקם באותה שנה משטר צבאי בשליטת ברית המועצות בשטחה הצפוני של קוריאה, במקביל למשטר צבאי שהוקם בדרום חצי האי תחת שליטת ארצות הברית.
בשעה שסופו של הממשל הצבאי הסובייטי בקוריאה נראה לעין, ובמסגרת השאיפה הסובייטית להעביר את השלטון בצפון קוריאה לידי ממשל עצמי ידידותי בראשותו של קים איל-סונג, הוקם במהלך חודש אוגוסט 1948 גוף מחוקק חדש, וזמן קצר לאחר מכן, ב-3 בספטמבר, הוכרזה גם חוקה חדשה למדינה שבדרך.
ההכרזה הרשמית על הקמת המדינה החדשה, בשם הרפובליקה הדמוקרטית העממית של קוריאה, נעשתה ב-9 בספטמבר 1948, כאשר במועד זה קים איל-סונג עצמו הוכרז כראש הממשלה של המדינה החדשה.
החג נחגג לראשונה בשנת 1949, לציון שנת העצמאות הראשונה למדינה. עם זאת, אופיין של החגיגות השתנה במידה ניכרת לאורך השנים, בהתאם לאקלים הפוליטי ערב החג. כך לדוגמה, החגיגות בשנת 1950 היו צנועות מהרגיל מאחר שהתקיימו זמן קצר לאחר פרוץ מלחמת קוריאה. לעומת זאת, החגיגות בשנת 1956 התאפיינו בגרנדיוזיות רבה בעקבות התגברותו של קים איל-סונג על משבר פוליטי פנימי שהתרחש רק מספר ימים טרם לכן.
ב-9 בספטמבר 1997, וכחלק מחגיגות יום היווסדות הרפובליקה לאותה שנה, אומץ באופן רשמי לוח שנה צפון-קוריאני חדש בהשראת אידאולוגיית ג'וצ'ה. משכך, 9 בספטמבר 1997 הפך באחת לשנת ג'וצ'ה 86.
אירועי החג

החג נחגג בכל רחבי הארץ. במהלך היום, מתקיימים שורה ארוכה של אירועים שונים כגון ריקודים המוניים, תערוכות אמנות, הופעות חגיגיות, אירועי ספורט, ועוד. כמו כן, מדי 5 שנים עגולות (שנת ה-60, שנת ה-65, וכדומה), נערך מצעד צבאי חגיגי בכיכר קים איל סונג בפיונגיאנג, בירת קוריאה הצפונית, בהשתתפות המנהיג העליון של קוריאה הצפונית.
בניגוד לחגים אחרים המצוינים בקוריאה הצפונית, המתאפיינים בגוון פוליטי בולט, יום היווסדות הרפובליקה נועד לסמל ולהדגיש את אחדותם של כל הצפון-קוריאנים. משכך, במהלך היום נערכים לרוב שורה של אירועים ומפגשים אליהם מוזמנים נציגים דיפלומטים ממדינות זרות, כאשר השתתפות נציגים חיצוניים באירועים אלו נעשית בדבר שבשגרה.
חגיגות שנת ה-70

ב-9 בספטמבר 2018, קוריאה הצפונית ציינה את יום השנה ה-70 להיווסדות הרפובליקה. בחגיגות באותה שנה לקחו חלק מספר רב של מוזמנים ממדינות העולם, ביניהם יושבת ראש מועצת הפדרציה של רוסיה ולנטינה מטוויינקו, נשיא מאוריטניה מוחמד ולד עבד אל-עזיז, וכן משלחות מקובה, סוריה, לבנון, הרשות הפלסטינית, הרפובליקה הדומיניקנית, אוגנדה ודרום אפריקה.
שי ג'ינפינג, נשיא הרפובליקה העממית של סין היה אמור לצפות במצעד במהלך ביקור מדיני בקוריאה הצפונית, אולם ביטל את הגעתו, ובמקומו נשלח נציג בכיר מטעם השלטון.
צבא העם הקוריאני החל להתכונן למצעד הצבאי לרגל שנת ה-70 כבר החל מחודש יולי 2018, כאשר מניתוח צילומי לוויין של פיונגיאנג בטרם האירוע, עלה כי המצעד הצבאי היה אחד מהמצעדים הגדולים ביותר בהיקפו בהיסטוריה של קוריאה הצפונית.
ראו גם

ממשלת קוריאה הצפונית
היסטוריה של קוריאה הצפונית
הערות שוליים

↑  Hunter, Helen-Louise (2008). "The Society and Its Environment".  In Worden, Robert L. (ed.). North Korea: A Country Study (Fifth ed.). Washington: Federal Research Division of the Library of Congress. p. 85. ISBN 978-0-8444-1188-0.
↑  Yonhap News Agency, Seoul (27 בדצמבר 2002). North Korea Handbook. M.E. Sharpe. pp. 451–452. ISBN 978-0-7656-3523-5. {{cite book}}:  (עזרה)
↑  Buzo, Adrian (2002). The Making of Modern Korea. London: Routledge. p. 60–61. ISBN 0-415-23749-1.
↑  Tertitskiy, Fyodor (8 בספטמבר 2018). "Is North Korea's 9/9 Foundation Day its most important holiday?". NK News. נבדק ב-9 בספטמבר 2018. {{cite web}}:  (עזרה)
↑  "Democratic People's Republic of Korea Founding Day". Holidays, Festivals, and Celebrations of the World Dictionary (Fourth ed.). Omnigraphics. 2010. נבדק ב-13 בינואר 2017 – via TheFreeDictionary.com. {{cite book}}:  (עזרה)
↑  "Russian upper house speaker Matviyenko to pay official visit to N. Korea". tass.com. 7 בספטמבר 2018. נבדק ב-9 בספטמבר 2018. {{cite web}}:  (עזרה)
↑  Lieu, Amy (19 באוגוסט 2018). "China's Xi to make first official visit to Pyongyang for North Korea's 70th anniversary". Foxnews.com. נבדק ב-8 בספטמבר 2018. {{cite web}}:  (עזרה)
↑  "Chinese President Xi to visit North Korea next month: Straits Times". Reuters. 18 באוגוסט 2018. נבדק ב-8 בספטמבר 2018. {{cite web}}:  (עזרה)
↑  https://m.scmp.com/news/china/diplomacy/article/2163237/theres-no-point-asking-why-xi-jinping-isnt-going-north-korea
↑  בצל המגעים: העיניים נשואות למצעד הענק שתערוך קוריאה הצפונית, באתר ערוץ עשר(הקישור אינו פעיל)
↑  "North Korea preparing for major military parade". Upi.com. 22 באוגוסט 2018. נבדק ב-8 בספטמבר 2018. {{cite web}}:  (עזרה)
↑  "North Korea's Foundation Day Parade: Likely to be Larger than the February Army Day Parade - 38 North: Informed Analysis of North Korea". 38north.org. 21 באוגוסט 2018. נבדק ב-8 בספטמבר 2018. {{cite web}}:  (עזרה)
ריקודי עם (2013)
משפחה צפון-קוריאנית חוגגת בפיקניק (2015)
מופע אומנותי (2017)
ריקוד המוני של סטודנטים (2017)
הפארק הלאומי שערי האזור הארקטי

| --- | --- |
עמק אולה בשמורת איטקיליק
עמק אולה בשמורת איטקיליק
 מידע כללי
 תאריך הקמה:  2 בדצמבר 1980
 מבקרים בשנה:  11,177 (נכון ל־2017)
 גוף מנהל:  שירות הפארקים הלאומיים של ארצות הברית
 נתונים ומידות
 שטח:  34,287 קמ"ר
 מיקום
 מדינה:  אלסקה בארצות הברית
 מיקום:  מחוז נורת' סלופ, Yukon-Koyukuk Census Area, מחוז נורת'ווסט ארקטיק 
 קואורדינטות:  67°47′00″N 153°18′00″W﻿ / ﻿67.783333°N 153.3°W﻿ / 67.783333; -153.3
 Gates of the Arctic National Park
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורהפארק הלאומי שערי האזור הארקטי (למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורהפארק הלאומי שערי האזור הארקטי 
 
מפת הפארק הלאומי שערי החוג הארקטי. ראו גם מפה ברזולוציה טובה יותר.
הפארק והשמורה הלאומיים שערי האזור הארקטי (באנגלית: Gates of the Arctic National Park and Preserve) הם פארק לאומי ושמורת טבע צמודים בצפון מדינת אלסקה בארצות הברית, המנוהלים כיחידה אחת על ידי שירות הפארקים הלאומיים של ארצות הברית. זהו הפארק הלאומי הצפוני ביותר בארצות הברית (כל הפארק שוכן מצפון לחוג הארקטי), והפארק הלאומי השני בשטחו (34,287 קילומטרים רבועים), גדול במעט משטח בלגיה. הפארק כולל בעיקר חלקים מרכס ברוקס (Brooks Range).
הפארק והשמורה הלאומיים שערי האזור הארקטי הוקמו כאחד מ-15 הנכסים החדשים ששירות הפארקים הלאומיים של ארצות הברית קיבל כתוצאה מ"חוק שימור האדמות של אלסקה" (Alaska National Interest Lands Conservation Act), בראשי תיבות ANILCA בשנת 1980. הוא הוכרז לראשונה כמונומנט לאומי על ידי הנשיא ג'ימי קרטר ב-1 בדצמבר 1978 באמצעות סמכותו במסגרת חוק העתיקות (Antiquities Act), כאשר הדיונים בקונגרס על הצעת חוק ה-ANILCA המוצעת הגיעו למבוי סתום. חוק ה-ANILCA הועבר לבסוף בשנת 1980, ונחתם על ידי קרטר ב-2 דצמבר 1980. חלק גדול מהפארק מוגן כאזור טבע בראשיתי בשם אזור הטבע הבראשיתי שערי האזור הארקטי (Gates of the Arctic Wilderness), המשתרע על שטח של 29,005 קילומטרים רבועים. אזור טבע בראשיתי זה גובל באזור טבע בראשיתי נואטק (Noatak Wilderness Area) ושטחם יחדיו הוא 51,570 קילומטרים רבועים, אזור הטבע הבראשיתי הגדול ביותר בארצות הברית.
גאוגרפיה

הפארק והשמורה הלאומיים שערי האזור הארקטי משתרעים על שטח בן 34,287 קילומטרים רבועים בצפון מדינת אלסקה. את הגבול המזרחי של הפארק מתווה היובל מידל פורק (Middle Fork) של הנהר קויוקוק (Koyukuk River) המקביל לדלטון הייווי ולקו צינור הנפט טראנס-אלסקה, המצויים במרחק של כמה קילומטרים ממנו. מפלט חיות הבר הלאומי קנוטי (Kanuti National Wildlife Refuge) שוכן קרוב לגבול הדרום-מזרחי של הפארק. השמורה הלאומית נואטק (Noatak National Preserve) גובלת במערב הפארק, ושמורת הנפט הלאומית–אלסקה גובלת בפינה הצפון-מערבית של הפארק. כמעט כל שטח הפארק מוגדר כאזור טבע בראשיתי, למעט האזורים סביב מעבר אנאקטובוק (Anaktuvuk Pass). חלק נפרד של הפארק כולל את האזור שסביב הר פורטרס (Fortress Mountain) והר קאסל (Castle Mountain) צפונית לפארק.
נוף הפארק הוא מבוך של עמקים קרחוניים, הרים טרשיים הקטועים על ידי נהרות פרא והמשובץ באגמים של מים זכים. הפארק משתרע משני עברי קו פרשת המים של אמריקה המפריד בין אגני הניקוז של אוקיינוס הקרח הצפוני ושל אוקיינוס השקט. החלק הצפוני ביותר של הפארק כולל חלקים קטנים של אזור האקולוגי טונדרה ארקטית של מרגלות ההרים (Arctic foothills tundra). במרכז הפארק משתרע רכס ברוקס ממזרח למערב, כשהפארק כולל את המדרונות הצפוניים והדרומיים של רכס ההרים. רכס ברוקס בפארק כולל את הרי אנדיקוט (Endicott Mountains) וחלק מהרי שווטקה (Schwatka Mountains). הפסגה הגבוהה ביותר בפארק היא הר איגיקפק (Mount Igikpak) ברכס הרי שווטקה בגובה 2,523 מטרים מעל פני הים. בין ההרים בולטים ביופיים פסגות אריגטץ' (Arrigetch Peaks), מקבץ של מגדלי גרניט בהרי אנדיקוט שהוגדרו אתר טבע לאומי. דרומית לרכס ברוקס משתרע רכס אמבלר-צ'נדאלר (Ambler-Chandalar Ridge) שגם כיוונו ממזרח למערב. החלק הדרומי ביותר של הפארק כולל את שפלות קובוק-סלאוויק (Kobuk-Selawik Lowlands), הכוללות את מקורותיו של הנהר קובוק. רכס ברוקס עבר כמה עידני קרח, שהאחרון בהם המכונה התקרחנות איטקיליק (Itkillik glaciation) התרחש בין לפני 24,000 ללפני 1,500 עד 1,200 שנים לפני זמננו. יש כיום מעט מאוד קרחונים בפארק.
שישה קטעים של נהרות העוברים בשטח הפארק מוגדרים נהר פראי ונופי (Wild and Scenic River), ובהם הנהרות קובוק ונואטק. הצמחייה האופיינית היא יערות צפוניים וצמחיית טונדרה ארקטית.
אין בפארק כבישים, שבילים, מתקנים למבקרים או אתרי מחנאות. דלטון הייווי (כביש מספר 11 של אלסקה) מתקרב עד 8 קילומטרים מהגבול המזרחי של הפארק, אבל ההגעה ממנו אל הפארק דורשת חציית נהר. כ-1,050 קילומטרים רבועים משטח הפארק והשמורה שייכים לחברות בבעלות ילידי אלסקה. 29,005 קילומטרים רבועים מוגנים ברמת ההגנה המרבית תחת אזור הטבע הבראשיתי שערי האזור הארקטי. רוב השטח מוגדר כפארק לאומי, שבו הציד מותר רק לצורכי קיום. ציד ספורטיבי מותר רק באזורי המוגדרים כשמורה הלאומית.
עשר קהילות קטנות השוכנות מחוץ לגבולות הפארק מסווגות כ-"resident zone communities" ותלויות במשאבי הפארק למזון ופרנסה. הקהילות הן: אלאטנה (Alatna), אלאקקט (Allakaket), אמבלר (Ambler), מעבר אנאקטובוק (Anaktuvuk Pass), בטלס/אוונסוויל (Bettles/Evansville), יוז (Hughes), קובוק (Kobuk), נואיקסוט (Nuiqsut), שונגנק (Shungnak) ווייסמן (Wiseman).
אקלים

בפארק הלאומי שערי האזור הארקטי יש שני אזורי אקלים. החלק הצפוני של הפארק שייך לאקלים של המדרון הצפוני (North Slope climate), והחלק הדרומי הוא בתוך האקלים הפנימי של מרכז אלסקה. ההרים של רכס ברוקס לא רק פועלים כחוצץ בין שני אזורי האקלים אלא גם תורמים למיקרואקלימים מקומיים באזור ההררי המורכב. היפוך טמפרטורות הוא תופעה נפוצה כל השנה כתוצאה מתכולת אדי מים נמוכה, תקופות ארוכות שבהן הקרקע מכוסה בשלג וקרינת שמש חלשה.
מכיוון שהפארק שוכן כולו מצפון לחוג הארקטי הקיץ (יוני-אוגוסט) קצר וקריר, והחורף (ספטמבר-מאי) ארוך וקשה. הטמפרטורות הממוצעות בקיץ הם סביב 10°C, בעוד שהטמפרטורות בחורף הן סביב 35°C-, כשטמפרטורות מתחת ל-55°C- אינן נדירות (אפילו בלי להתייחס להשפעת הרוח).
מזג האוויר להלן הוא ביישוב בטלס הסמוך
| אקלים בפארק הלאומי שערי האזור הארקטי> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפארק הלאומי שערי האזור הארקטי> ינואר.-19.-27.7.21 | אקלים בפארק הלאומי שערי האזור הארקטי> פברואר.-15.3.-25.8.22 | אקלים בפארק הלאומי שערי האזור הארקטי> מרץ.-8.5.-22.15 | אקלים בפארק הלאומי שערי האזור הארקטי> אפריל.1.3.-10.9.15 | אקלים בפארק הלאומי שערי האזור הארקטי> מאי.12.6.1.2.22 | אקלים בפארק הלאומי שערי האזור הארקטי> יוני.20.7.8.7.36 | אקלים בפארק הלאומי שערי האזור הארקטי> יולי.21.9.8.60 | אקלים בפארק הלאומי שערי האזור הארקטי> אוגוסט.16.7.6.1.67 | אקלים בפארק הלאומי שערי האזור הארקטי> ספטמבר.9.4.0.2.49 | אקלים בפארק הלאומי שערי האזור הארקטי> אוקטובר.-3.6.-11.1.26 | אקלים בפארק הלאומי שערי האזור הארקטי> נובמבר.-14.4.-22.3.23 | אקלים בפארק הלאומי שערי האזור הארקטי> דצמבר.-16.7.-25.2.23 | אקלים בפארק הלאומי שערי האזור הארקטי> שנה.0.4.-9.9.378 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: AK BETTLES AP
אקולוגיה

יערות הטייגה, המתאפיינים בעצי אשוחית שחורה (Picea mariana), אשוחית לבנה (Picea glauca), וצפצפה, משתרעים עד קו הרוחב 68 צפון. צפונית לקו זה, הזהה לקו פסגות ההרים של רכס ברוקס משתרע שטח קר וצחיח שתואר כ"מדבר ארקטי". כל הפארק שוכן צפונית לחוג הארקטי ולכן במהלך החורפים הארוכים יכולה הטמפרטורה לרדת עד ל-55°C-, אבל מצד שני היא יכולה להגיע לזמן קצר עד ל-32°C בקיץ.
תיירות

הפארק נמצא באחד המקומות המרוחקים והמבודדים ביותר בארצות הברית, הגישה אליו היא בדרך כלל בדרך האוויר, ואין בו שירותים למבקרים. לכן, למרות שהוא השני בשטחו מבין הפארקים הלאומיים של ארצות הברית, הוא הפארק הלאומי של ארצות הברית עם המספר הקטן ביותר של מבקרים, בממוצע בין 10,000 ל-15,000 מבקרים. לשם השוואה ב-2017 ביקרו בפארק 11,177 תיירים, כשבאותה שנה ביקרו בפארק הלאומי גרנד קניון מעל ל-6 מיליון תיירים (כמעט פי 600). הפעילויות המוצעות בפארק כוללות: צפייה בחיות הבר, סיורים רגליים, שהות בחיק הטבע, טיפוס הרים וטיפוס מצוקים, צפרות, צפייה בפארק מהאוויר, שיט בקיאקים בנהרות הרבים שבפארק וציד.
אין בפארק שירותים למבקרים. הם חייבים להביא את כל הציוד והמזון לו הם נזקקים, כולל אמצעים ללינה בשטח. מרכז המבקרים של הפארק שוכן ביישוב הקטן בטלס דרומית לפארק. במקום פועלת תחנה קטנה של שומרי יערות, שבה יש מוצגים על האזור, מוקרנים סרטי הדרכה וניתן ייעוץ לגבי האפשרויות. בתוך הפארק עצמו יש תחנה קטנה הפועלת בקיץ בלבד ביישוב אנקטובוק פאס. ביישוב קולדפוט (Coldfoot) שעל דלטון הייווי שממזרח לפארק פועל מרכז מבקרים המרכז כמה סוכנויות שימור (Arctic Interagency Visitor Center). בעיר פיירבנקס, המשמשת נקודת יציאה לטיסות לפארק, פועל מרכז מידע גדול (Fairbanks Alaska Public Lands Information Center) וניתן בו ייעוץ לתכנון טיולים בפארקים.
פעילויות

סיורים רגליים ומחנאות – פעילות זו דורש ניסיון של הישרדות בטבע, ולמטיילים חסרי ניסיון מומלץ לשכור מדריך. הפארק מגביל את גודל קבוצת מטיילים לעד עשרה. טיילים מנוסים מעריכים שביום טוב אפשר ללכת כעשרה קילומטרים בפארק. אין בפארק שבילים מסודרים והצמחייה העבותה, קבוצות השיחים, הקרקע הבוצית והפלגים והנהרות הרבים שיש לחצות מעכבים את המטיילים. ההמלצה היא ללכת מעל לקו העצים או על קרקעית פלגים, במקומות שגובה פני המים מאפשר זאת. גובה פני המים בנהרות הרבים משתנה בהתאם לעונה, כאשר הרמה הגבוהה ביותר היא באביב עם הפשרת השלגים. חובה להצטייד במפות טופוגרפיות טובות, במכשירי GPS ובאמצעי קשר (טלפונים ניידים אינם פועלים בתחומי הפארק), ומומלץ להשתמש במקלות נורדיים לשטחים קשים. מכיוון שאין שבילים מסודרים מומלץ ללכת בשבילים שיצרו חיות הבר, כדי לצמצם את הפגיעה בצמחייה, ואם אין כאלו להתפרש ולא ללכת בטור (כדי למנוע היווצרות שבילים). הגבלות נוספות קיימות בעת חציית שטחים בבעלות פרטית.
טיפוס מצוקים והרים – האזורים הפופולריים בתחומי הפארק לטיפוס הם פסגות אריגטץ' (Arrigetch Peaks), הר דונרק (Mount Doonerak) והר איגיקפק (Mount Igikpak) שהטיפוס עליהם דורש ניסיון מוקדם בטיפוס הרים, והגישה אליהם היא בדרך האוויר. מכיוון שהפארק מוגדר אזור טבע בראשיתי אסור השימוש ביתדות קבועים.
צפרות – מכיוון שבקיץ השמש אינה שוקעת בתחומי הפארק הוא מהווה אתר קינון לעופות נודדים רבים. בתחומי הפארק זוהו 145 מינים של עופות, כאשר חלק גדול מהם מקנן בסמוך למקווי המים ואפשר לראותם בעיקר בבקרים או בערבים.
שיט – נהרות הרבים בפארק שימשו במשך מאות בשנים נתיבים לתוך פנים הארץ שבהם נעזרו חיות ובני אדם. חלקם בתוך עמקים קרחוניים וחלקם בתוך עמקים שהנהרות עיצבו. שיט בנהרות חושף את השייט לבדידות של הטבע ולעושר החיים בנהרות בקיץ.
ציד – הציד מותר בתחומי השמורה הלאומית בלבד ולא בתחומי הפארק הלאומי, ומחייב קבלת רישיונות מתאימים וציות לכל התקנות של המדינה.
לקריאה נוספת

Marshall, Robert (1956), Alaska Wilderness, George Marshall ed., (2005 reprint), University of California Press ISBN 0-520-24498-2
Marshall, Robert (1933), Arctic Village. H. Smith and R. Haas, New York.
הערות שוליים

↑  Gates of the Arctic NP
↑  National Park Service Land Resources Division Listing of Acreage
1 2  "Gates of the Arctic Wilderness". Wilderness.net.
↑  "Gates of the Arctic Map" (PDF). Gates of the Arctic National Park & Preserve. National Park Service.
↑  Geology of gates of the arctic national park preserve
1 2  "Directions". Gates of the Arctic National Park & Preserve. National Park Service.
↑  "Title 36: Parks, Forests, and Public Property". GPO Access. אורכב מ-המקור ב-2012-10-09.
↑  State of the Park Report for Gates of the Arctic National Park & Preserve
↑  Gates of the Arctic National Park Wikitravel
1 2  Animals of Gates of the Arctic National Park
1 2  Animals of Gates of the Arctic National Park
1 2  "An Anaktuvuk Pass History". Gates of the Arctic National Park & Preserve. National Park Service.
1 2  "Creation of Gates of the Arctic National Park & Preserve". Gates of the Arctic National Park & Preserve. National Park Service.
↑  "Annual Park Ranking Report for Recreation Visitors". irma.nps.gov. National Park Service.
↑  Plan Your Visit
↑  "Contact Us". Gates of the Arctic National Park & Preserve. National Park Service.
1 2  Backpacking and Hiking
↑  Birding
↑  Wild and Scenic Rivers
↑  Hunting
| --- | --- |
בקרת זהויות :  NLI: 987007560577405171  BNE: XX456775  GND: 4524825-4  LCCN: no2006008350  VIAF: 136404956   WorldCat (עם VIAF): 136404956 
גרגרן בפארק הלאומי שערי האזור הארקטי
תצורות עתיקות של קרקעית הים עברו בליה, תוך יצירת צוקים, מגדים וקשתות
מבט דרומה לרוחב אגם גלבריית (Galbraith Lake) לתוך החלק הצפוני של השמורה מדלטון הייווי
מטיילים באגן הניקוז של הנהר איטקיליק, קבוצה של פסגות סלעי משקע מוטים במרכז רכס ברוקס
אוהלים של מטיילים בעמק תאנדר בפארק
שי מאיר

| --- | --- |

שי מאיר (מימין) עם משה דיין בעת הכנת פסל השעווה של דיין. משמאל הפסלת.
 לידה:  תל אביב, פלשתינה (א"י)
 מדינה:  ישראל 
 השכלה:  הגימנסיה העברית "הרצליה" 
 
שי (שלום יעקב) מאיר (נולד ב-24 ביולי 1943) הוא איש עסקים ישראלי, מייסד מוזיאון השעווה הישראלי ומאירלנד, והמנהל של כלבו שלום שפעל במגדל שלום בתל אביב מ-1965 ועד 1989.